Vilija Vaitkutė Pavan

Vilija Vaitkutė Pavan (g. 1970 m. vasario 7 d.) – teisininkė, verslo teisės advokatė, advokatų kontoros „Lideika, Petrauskas, Valiūnas ir partneriai LAWIN" partnerė, „LAWIN“ Ginčų sprendimo ir transporto praktikos grupės vadovė, komercinio arbitražo arbitrė.

Biografija 
1988-1993 m. Vilniaus universiteto (VU) Teisės fakultete studijavo teisę, įgijo teisininkės kvalifikaciją (1992 m. studijavo Örebro universitete Švedijoje). 1994 m. Londono universiteto „Queen Mary & Westfield“ koledže baigė podiplomines teisės studijas (LL.M.), jūrų teisės magistrė.
1993–1994 m. liepos mėn. stažavosi Londono advokatų kontorose „Richards Butler“ ir 1996 m. spalio-1996 m. gruodžio mėn. „Davies Arnold Cooper“. 2005 m. kovo mėn. dalyvavo „Lex Mundi“ Mainų programoje, stažavosi teisės firmoje „Butzel Long“ Detroite (Mičiganas, JAV).

1995 m., 2001 m. Klaipėdos universiteto ir Klaipėdos aukštesniosios jūreivystės mokyklos dėstytoja, 1994-1995 m. Klaipėdos jūrų krovinių kompanijos "KLASCO" juristė, 1995 m. UAB „Jusmarina" partnerė, nuo 1996 m. advokatų kontoros „Lideika, Petrauskas, Valiūnas ir partneriai“ teisininkė. Nuo 1999 m. advokatė, 2000–2006 m. „LAWIN“ asocijuota partnerė, nuo 2007 m. advokatų kontoros „Lideika, Petrauskas, Valiūnas ir partneriai LAWIN“ partnerė.

Nuo 2003 m. Ginčų sprendimo ir transporto praktikos grupės vadovė (grupės veiklos sritys – Teisminis procesas, Arbitražas ir kitoks alternatyvus ginčų sprendimas, Sprendimų pripažinimas ir vykdymas, Transportas ir prekybinė laivyba). Vilniaus komercinio arbitražo teismo arbitrė. 2 kartus perrinkta ICC arbitražo teismo nare (3 metų kadencijai). 2005 m. kaip „LAWIN“ teisininkė atstovavo Lietuvai (Vyriausybei) ginče su Norvegijos bendrove „Parkerings-Compagniet A/S" dėl investicijų į automobilių stovėjimo infrastruktūrą (Pavan dalyvavo kaip konsorciumo, sudaryto iš advokatų kontoros „Adamonis, Beržanskienė ir partneriai „Sorainen Law Offices" (SLO) bei advokatų kontoros „Lideika, Petrauskas, Valiūnas ir partneriai LAWIN", teisininkė).

Praktikos sritys – Teismo procesas, alternatyvus ginčų sprendimas (arbitražas, mediacija). Jūrų ir sausumos transporto teisė, energetikos teisė (naftos, dujų, elektros energijos sektoriai), tarptautiniai prekių pirkimai-pardavimai, įmonių teisė. Dalyvavo įvairiose tarptautinėse konferencijose bei seminaruose arbitražo tematika užsienyje – Helsinkyje (Suomija), Stokholme (Švedija), Rygoje (Latvija), Lisabonoje (Portugalija), skaitė pranešimus anglų kalba.

Moka anglų, rusų, italų kalbas.

Narystė 
 Lietuvos advokatūra, narė
 Lietuvos jaunųjų advokatų asociacija (LJAA), prezidentė iki 2005 m.
 Asociacija „Amerikos prekybos rūmai“, valdybos narė nuo 2008 m.
 VU Teisės fakulteto Alumni draugija, Tarybos narė
 ICC Lietuva Arbitražo komisija, pirmininkė
 Tarptautinių prekybos rūmų (ICC) Tarptautinio arbitražo teismo ir ex officio Arbitražo komisijos narė
 Tarptautinės kelių transporto sąjungos (IRU) teisinės pagalbos sistema
 Švedijos arbitražo asociacija
 Arbitralwomen asociacija.

Publikacijos 
Bendraautorė:
 Arbitration in the Baltics, LAWIN. 2008 m.
 Arbitration Law and Practice in Central and Eastern Europe, Juris Publishing (nuo 2006 m. atnaujinamas kasmet)
 Ginčų sprendimas Lietuvoje // Doing Business in 2006: Creating Jobs, 2006
 Ginčų sprendimas Lietuvoje // Winning Legal Strategies for International Litigation, 2005 m.
 Country Report on International Arbitration in Lithuania // Arbitration in Central and Eastern Europe, 2005 m.
 Arbitration // Doing business in Lithuania, 2003 m.
 Dispute Resolution // Doing business with Lithuania, 2003 m.

Šaltiniai 

Lietuvos verslo teisės advokatai
Lietuvos jaunųjų advokatų asociacijos prezidentai